
Narva sotsiaalhoolekande arengukava 2014-2020 koostamise algatamine ja lähteülesande kehtestamine  

1. Asjaolud ja menetlemise käik

Sotsiaalhoolekande ülesanneteks on isikule või perekonnale toimetulekuraskuste ennetamiseks, kõrvaldamiseks või kergendamiseks abi osutamine ja sotsiaalsete erivajadustega isiku sotsiaalsele turvalisusele, arengule ja ühiskonnas kohanemisele kaasaaitamine. 

Sotsiaalhoolekannet korraldavad sotsiaalminister, maavanemad ja kohalik omavalitsus. Kohaliku omavalitsuse ülesanded sotsiaalhoolekande korraldamisel on sotsiaalteenuste, vältimatu sotsiaalabi ja muu abi andmise korraldamine ning sotsiaaltoetuste määramine ja maksmine, sotsiaalhoolekandealaste statistiliste aruannete koostamine, kohaliku sotsiaalhoolekande arengukava väljatöötamine valla või linna arengukava osana, eestkosteasutuse töö korraldamine. Omavalitsuse tegevus on suunatud sotsiaalse turvalisuse probleemide ennetamisele ja tekkinud probleemide lahendamisele, aga samuti sotsiaalse keskkonna parandamisele, põhimõttel abistada inimest tema elukohas. 

Narva sotsiaalhoolekande arengukava 2014-2020 eesmärgiks on viia läbi praeguse sotsiaalabi osutamise süsteemi analüüsi ning arendada Narva linnas kvaliteetset sotsiaalhoolekande süsteemi, mis tagab iga inimese toimetuleku igapäevases elus.

2. Õiguslikud järeldused

Kohaliku omavalitsuse korralduse seaduse § 37 lõike 3 punkti 2 kohaselt vald ja linn võivad koostada täiendava arengukava mõne tegevusvaldkonna arendamiseks. Kohaliku omavalitsuse korralduse seaduse § 37 lõike 4 kohaselt täiendavad arengukavad peavad olema kooskõlas arengukavaga.
Vastavalt Sotsiaalhoolekande seaduse paragrahvile 8 lõike 1 on kohaliku omavalitsuse ülesandeks kohaliku sotsiaalhoolekande arengukava väljatöötamine linna arengukava osana.

Narva Linnavolikogu 28.09.2006 määruse nr 42 “Narva linna arengudokumentide menetlemise korra” §17 lõike 1 ja § 24 kohaselt linna valdkonnapõhise arengukava koostamise algatamise ja lähteülesande kehtestamise kohta otsustab Narva Linnavolikogu. Ülalnimetatud määruse §17 lõike 2 kohaselt, Narva valdkonnapõhise arengukava koostamise eest vastutab vastava valdkonnaga tegelev ametiasutus.
3. Otsus

3.1. Algatada Narva sotsiaalhoolekande arengukava 2014-2020 koostamine ja kehtestada järgmine lähteülesanne:
1) Arengukava eesmärk

Narva sotsiaalhoolekande arengukava 2014-2020 on olemasolevat olukorda ja seisundit analüüsiv ning pikemaajalisi tegevusi ja arengusuundi sisaldav dokument.

Narva sotsiaalhoolekande arengukava 2014-2020 eesmärgiks on viia läbi praeguse sotsiaalabi osutamise süsteemi analüüsi ning arendada Narva linnas  kvaliteetset sotsiaalhoolekande süsteemi, mis tagab iga inimese toimetuleku igapäevases elus. 
2) Taustinformatsioon

Sotsiaalhoolekande eesmärk on abistada seda elanikkonna osa, kes ei tule enesega toime: vanurid, puuetega inimesed, töötud, vanemliku hoolitsuseta lapsed ja luua tingimused inimese iseseisvaks toimetulekuks. 

Hoolekande kontseptsiooni järgi igaüks peab saama kasutada eksisteerimiseks vajalikke õigusi nagu õigus küllaldasele toidule, riietusele, eluasemele, piisavale hoolitsusele ning eneseteostusele. Õigus hoolekandele on üks olulisemaid sotsiaalseid ja majanduslikke õigusi ning sotsiaalkaitse tagamine on eelduseks ja aluseks inimestele nende kodaniku- ja poliitiliste õiguste rakendamisel. 

Narva linna funktsioonide efektiivsemaks täitmiseks elanikkonna sotsiaalse kaitse tagamise alal on vaja luua eeldused linna sotsiaalhoolekande tasakaalustatud arenguks ning määrata kindlaks hoolekande arengusuunad. Konkreetne tegevuskava aitab efektiivsemalt kasutada olemasolevaid ressursse  ning tagada abi ja tuge igale abivajajale. 

3) Arengukava käsitletav ajavahemik ja kehtivuse tähtaeg

Narva sotsiaalhoolekande arengukava 2014-2020  käsitletav ajavahemik on 7 aastat  - 2014 kuni 2020.

Kava kehtib tähtajani 31.12.2020.

4) Nõuded arengukava vastavusest olemasolevatele arengudokumentidele

Narva sotsiaalhoolekande arengukava 2014-2020 koostamine algatatakse Narva Linnavolikogu otsusega.

Narva sotsiaalhoolekande arengukava 2014-2020 ei tohi olla vastuolus Ida-Virumaa  sotsiaalhoolekande arengukavaga, Narva linna arengukavaga 2008-2017, Ida-Viru maakonna arengukavaga 2014-2020 Narva linna arengustrateegiaga 2020. 

5) Arengukava koostamisse kaasatavad isikud

Arengukava koostamist korraldab Narva linna Sotsiaalabiamet. Arengukava koostamise protsessi kaasatakse Narva Laste Varjupaik, Narva linna Sotsiaalhoolekandekeskus, Narva Hooldekodu, sotsiaalalas töötavad linna mittetulundusühingud ning vajadusel ka teised Narva Linnavalitsuse ametiasutused. Avalike arutelude kaudu on kaasatud kõik huvitatud isikud Narva sotsiaalhoolekande arengukava koostamise protsessi. 

6) Narva sotsiaalhoolekande arengukava 2014 – 2020 sisaldab järgmisi osi ning andmeid:
· Narva sotsiaalhoolekande süsteemi ülevaade ja analüüs
· Narva sotsiaalhoolekande SWOT-analüüs
· Narva sotsiaalhoolekande arengusuunad
· Tulemuste saavutamise hindamine
· Arengukava elluviimise võimalikud riskid
· Tegevuskava seitsmeks aastaks
7) Arengudokumendi koostamise etapid ja tähtajad 

	7.1)
	Narva Linnavolikogu otsus Narva sotsiaalhoolekande arengukava 2014 – 2020 koostamise algatamiseks. Algatamise otsus avalikustatakse Narva linna kodulehel.


	mai 2013

	7.2)
	Narva sotsiaalhoolekande arengukava 2014 – 2020 koostamine.
	juuni – september 2013

	7.3)
	Kava eelnõu avalikustamine linna veebilehel vähemalt kolme nädala vältel. Kava täiendamine ja täpsustamine arvestades avaliku arutelu tulemusi.


	oktoober 2013

	7.4)
	Kava kehtestamiseks Narva Volikogu otsuse eelnõu kooskõlastamine Narva Linna Arenduse ja Ökonoomika Ametiga, esitamine kooskõlastamiseks Narva Linnavalitsusele


	november 2013

	7.5)
	Otsuse eelnõu edastamine Narva Linnavolikogule kehtestamiseks. 


	november – detsember 2013


3.2. Narva linna Sotsiaalabiametil korraldada Narva sotsiaalhoolekande arengukava 2014 – 2020 koostamine lähtudes käesoleva otsuse punktis 3.1. nimetatud lähteülesandest.

3.3. Teha käesolev otsus teatavaks Narva linna Sotsiaalabiametile.

4. Otsuse vaidlustamine

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. Rakendussätted

Otsus jõustub seaduses sätestatud korras.
Aleksandr Jefimov
Linnavolikogu esimees

Õiend 

Narva Linnavolikogu otsuse „Narva sotsiaalhoolekande arengukava 2014-2020 koostamise algatamine ja lähteülesande kehtestamine“ eelnõu juurde
Kohaliku omavalitsuse korralduse seaduse § 37 lõike 3 punkti 2 kohaselt vald ja linn võivad koostada täiendava arengukava mõne tegevusvaldkonna arendamiseks. Vastavalt Sotsiaalhoolekande seaduse paragrahvile 8 lõike 1 on kohaliku omavalitsuse ülesandeks kohaliku sotsiaalhoolekande arengukava väljatöötamine linna arengukava osana. 
Sotsiaalhoolekande eesmärk on abistada seda elanikkonna osa, kes ei tule enesega toime: vanurid, puuetega inimesed, töötud, vanemliku hoolitsuseta lapsed ja luua tingimused inimese iseseisvaks toimetulekuks. 

Sotsiaalhoolekannet korraldavad sotsiaalminister, maavanemad ja kohalik omavalitsus. Kohaliku omavalitsuse ülesanded sotsiaalhoolekande korraldamisel on sotsiaalteenuste, vältimatu sotsiaalabi ja muu abi andmise korraldamine ning sotsiaaltoetuste määramine ja maksmine, sotsiaalhoolekandealaste statistiliste aruannete koostamine, kohaliku sotsiaalhoolekande arengukava väljatöötamine valla või linna arengukava osana, eestkosteasutuse töö korraldamine. 

Narva linna funktsioonide efektiivsemaks täitmiseks elanikkonna sotsiaalse kaitse tagamise alal on vaja luua eeldused linna sotsiaalhoolekande tasakaalustatud arenguks ning määrata kindlaks hoolekande arengusuunad. Konkreetne tegevuskava aitab efektiivsemalt kasutada olemasolevaid ressursse  ning tagada abi ja tuge igale abivajajale. 

Narva sotsiaalhoolekande arengukava 2014-2020 eesmärgiks on viia läbi praeguse sotsiaalabi osutamise süsteemi analüüsi ning arendada Narva linnas  kvaliteetset sotsiaalhoolekande süsteemi, mis tagab iga inimese toimetuleku igapäevases elus.
Narva Linnavolikogu 28.09.2006 määruse nr 42 “Narva linna arengudokumentide menetlemise korra” §17 lõike 1 ja § 24 kohaselt linna valdkonnapõhise arengukava koostamise algatamise ja lähteülesande kehtestamise kohta otsustab Narva Linnavolikogu.
Arvestades ülaltoodud, taotleb Narva linna Sotsiaalabiamet „Narva sotsiaalhoolekande arengukava 2014-2020 koostamise algatamine ja lähteülesande kehtestamine“ kinnitamist.

